Diari Oficial de la Generalitat Valenciana


Sumari del DOGV 3735, del 20-04-2000 (2000/2536)

Expedient sancionador número 1.305/1997. Notificació del plec de càrrecs de data 5 de novembre de 1999, per infracció de la Llei de Costes.
-------------------------------------------------------------------------------------------------------------------------------------------

### Dades del document

Número de DOGV
:   3735

Data del DOGV
:   20-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2536


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient sancionador número 1.305/1997. Notificació del plec de càrrecs de data 5 de novembre de 1999, per infracció de la Llei de Costes. [2000/S2536]
  
No havent pogut notificar, en el domicili conegut per aquesta administració, el plec de càrrecs del dia 5 de novembre de 1999, de l'instructor de l'expedient sancionador número 1.305/1997, a nom del senyor Enrique Calzada Jáuregui, per infracció de la Llei de Costes, d'acord amb allò que s'ha establit en l'article 59.4 de la Llei 30/1992, de 26 de novembre, es fa públic el text íntegre de la citada resolució perquè el present anunci servisca de notificació a l'interessat.
  
«Plec de càrrecs que formula l'instructor de l'expedient que se segueix contra el senyor Enrique Calzada Jáuregui i Comercial Esteller, SL, per la realització d'obres en zona de servitud de protecció sense autorització administrativa.
  
De conformitat amb allò que s'ha disposat en l'article 194.7 del Reglament General per a Desenvolupament i Execució de la Llei de Costes, Llei 22/1988, de 28 de juliol, l'instructor que subscriu formula el plec de càrrecs següent:
  
1. Que enfront del molló 70, de la zona del tram de costa del riu Cérvol-barranc del Triador, terme municipal de Vinaròs (Castelló), s'han realitzat obres consistents en la reconstrucció del mur de tancament que té una alçària de 2,20 metres de part opaca, rematat amb 80 centímetres de gelosia i la instal·lació d'una piscina prefabricada.
  
2. Que l'obra s'efectuà en parcel·la afectada per zona de servitud de protecció.
  
3. Que no s'ha sol·licitat autorització a aquesta administració per a la realització de les dites obres.
  
La dita conducta pot ser qualificada d'infracció greu tipificada en els articles 174 i 175 del Reglament de Costes.
  
La infracció pot ser sancionada, de conformitat amb l'article 183. b) del Reglament de Costes, amb multa del 25% del valor de les obres consistents en demolició de la tanca i la reconstrucció del mur de blocs de formigó rematat de gelosia, estimades per aquesta administració en 357.500 pessetes (demolició de tanca 37.200 pessetes, mur de tancament 42.000 pessetes, gelosia 278.300 pessetes), i amb multa de la meitat del 25% del seu valor, les obres consistents en la instal·lació d'una piscina prefabricada, estimades per aquesta administració en 450.000 pessetes, sense perjuí d'allò que resulte de la instrucció.
  
El dits fets són imputables al senyor Enrique Calzada Jáuregui, com a promotor, i a Comercial Esteller, SL, com a constructor, de conformitat amb l'article 177.1.b) del Reglament de Costes.
  
Que es notifique als inculpats el present plec de càrrecs, i se'ls adverteix que en el termini de deu dies des de la notificació del present poden al·legar tot allò que convinga al seu dret, i proposar, si és procedent, la pràctica de noves proves que siguen pertinent per a la determinació dels fets de conformitat amb allò disposat en l'apartat 8 de l'article 194 del Reglament de Costes.
  
València, 5 de novembre de 1999.- L'instructor: José Luis Martínez Zahonero.»